Միլիտոնյանը նկատում է՝ եթե թույլ են եղել հրատարակվող գրքերը, ապա թող գրականագետները գրեին դրա մասին, ոչ թե պաշտոնյաները որոշեն՝ թույլ է, թե ուժեղ․ «Պետք է թույլ տալ, որ ամեն բնագավառ իր ներսում կարողանա որոշակիացնել ուժեղը, թույլը, հեռանկարայինը։ Ես չգիտեմ որտեղ են այդ գրքերը, որ պետաջակցության ծրագրով առան, մի քանի ցանկ տպվեց թերթերից մեկում, որ չգիտեմ ինչ գրքեր են առել՝ մեծ գներով։ Ո՞ւմ եւ ինչի՞ համար են առել այդ գրքերը՝ Աստված գիտի, իմ աչքի առաջ մեր գրողների գրքերն են, ովքեր տպել են իրենց գումարներով, եւ որոնք չեն առել»։